หุ้นไทยเช้านี้ขาลงตามตลาดตปท.
นักวิเคราะห์ฯคาดตลาดหุ้นไทยเช้านี้ปรับตัวในแดนลบท่ามกลางปัจจัยต่างประเทศกดดันหนักขึ้น ส่งผลตลาดหุ้นภูมิภาคปรับลงตาม มองแนวรับ 1,030-1,035 จุด และแนวรับ 1,055-1,060 จุด&nbsp;&nbsp;&nbsp;
11 ส.ค. 2554

นักวิเคราะห์ฯคาดตลาดหุ้นไทยเช้านี้ปรับตัวในแดนลบท่ามกลางปัจจัยต่างประเทศกดดันหนักขึ้น ส่งผลตลาดหุ้นภูมิภาคปรับลงตาม มองแนวรับ 1,030-1,035 จุด และแนวรับ 1,055-1,060 จุด   
นายอภิชาติ ผู้บรรเจิดกุล นักวิเคราะห์สำนักวิจัย บล.ทิสโก้ คาดว่า ตลาดหุ้นไทยจะปรับลดลง ซึ่งเป็นความผันผวนตามตลาดหุ้นต่างประเทศ โดยเฉพาะดัชนีดาวส์โจนส์ปรับลงแรงกว่า 500 จุด ส่งผลต่อตลาดหุ้นในภูมิภาคที่เปิดทำการไปแล้วปรับลดลงกว่า 2% จากประเด็นความกังวลหนี้ยุโรป โดยเฉพาะประเทศฝรั่งเศสหลังมีข่าวลือว่าอาจถูกลดอันดับเครดิตจาก AAA ส่งผลให้นักลงทุนเทขาย และจากปัจจัยดังกล่าวส่งผลให้หุ้นในกลุ่มธนาคารพาณิชย์ในตลาดโลกเมื่อวานปรับลดลงมากกว่า 10-20% 
ทั้งนี้ ช่วงนี้ตลาดหุ้นในและต่างประเทศคงจะยังอยู่กับความผันผวนต่อเนื่อง แม้เมื่อวานจะปรับตัวในแดนบวก แต่เป็นเพียงการตอบรับข่าวดีจากธนาคารกลางสหรัฐ(เฟด)ในช่วงสั้นเท่านั้น และมองว่าประเด็นวิกฤติหนี้ยังไม่สิ้นสุด ดังนั้นยังคงทำให้ความผันผวนยังคงมีอยู่
อย่างไรก็ตาม ภายใต้ความผันผวน หากมีกำไรก็แนะนำให้ขายทำกำไรบ้าง ส่วนนักลงทุนระยะกลาง-ยาว แนะนำให้ซื้อสะสม โดยเฉพาะหุ้นที่มีพื้นฐานดี และหุ้นที่จ่ายปันผลสูง ซึ่งการรายงานงบการเงินไตรมาส 2/54 ส่วนใหญ่ก็ออกมาในทิศทางที่ดี  ขณะที่หุ้นที่ควรหลีกเลี่ยงตอนนี้ คือ กลุ่มพลังงาน เพราะมีความผันผวนจากราคาน้ำมัน โดยมองแนวรับ 1,030-1,035 จุด และแนวรับ 1,055-1,060 จุด